《寿陈唯生 其三》
清代·祝书根

文场战后旧知名，此日新醅介寿情。三党星觇奎井朗，千秋风挹蕨薇青。

称诗未必输高适，了愿终须学向平。五十悬车前约在，故园杖履伫偕行。

作者简介：字味三，名诸生。为人诙谐倜傥，有东方曼倩之风。酒肆茶寮，足迹殆遍。中年尝客李观察经楚幕中，易代后旋里，与祝丹卿吏部等，共结陶社。善推敲，人有以诗就政者，一时有诗医之称。年六十馀卒。